Okresná prokuratúra Malacky 
Sasinkova 71, 901 01 Malacky

Sp. zn. : 1 Pv 565/08/1106	Malacky, 20.12.2013
EEČ : 2-13-1-2013

U Z N E S E N I E

Trestná vec:	obvinený XXXXX 
Prečin:	Ublíženie na zdraví podľa § 157 odsek 2 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Malacky
Podľa § 215 odsek 1 písmeno d (§ 9 odsek 1 písmeno g) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX, 
dňa 30.03.2007 v čase o 16,45 hodine viedol osobné motorové vozidlo značky VW Passat, evidenčného čísla BA-529NO  po štátnej ceste I/2 v smere od obce Stupava do mesta Malacky,   kde v  kilometri 59 pri odbočovaní  na miesto ležiace mimo cesty v ľavo nedal prednosť osobnému motorovému vozidlu značky Seat Ibiza, evidenčného čísla  MA-985AA, ktoré jazdilo v jeho smere jazdy a predchádzalo vozidlo značky  VW Passat, čím porušil ustanovenie § 18
odsek 1 zákona číslo 315/1996 Zbierky zákonov -  o premávke na pozemných komunikáciách, v dôsledku čoho vozidlo značky Seat Ibiza narazilo do vozidla značky  VW Passat   a pri tejto dopravnej nehode  spolujazdky¨ľa sediaca na zadnom sedadle v motorovom vozidle značky Seat Ibiza - poškodená XXXXX, narodená 12.06.1954, utrpela luxačnú zlomeninu horného konca lakťovej kosti, ktoré zranenia si vyžiadali liečenie v trvaní od 30.03.2007 do 18.07.2007,

lebo je trestné stíhanie neprípustné podľa § 9 odsek 1 písmeno g

Odôvodnenie:
	Vyšetrovateľ  PZ, bývalého Okresného riaditeľstva Policajného zboru v Bratislave IV, Úradu justičnej a kriminálnej polície,  Oddelenie vyšetrovania  Bratislava IV, v súčasnosti Okresného riaditeľstva PZ v Malackách, uznesením spisovej značky ORP-788/2-OVK-BH-2007 zo d¨ľa 12.11.2009  podľa § 206 odsek 1 Trestného poriadku  stíhal obvineného XXXXX pre prečin ublíženia na zdraví podľa § 157 ods. 1, ods. 2 písm. a/  Trestného zákona  na skutkovom základe uvedenom vo výrokovej časti uznesenia. 

	Dňa 11.03.2010  vyšetrovateľ  PZ podľa § 228 ods. 2 písm. a) Trestného poriadku trestné stíhanie obvineného XXXXX vedené v predmetnej veci prerušil, pričom následne bola podaná žiadosť o prevzatie trestného stíhania obvineného orgánmi Českej republiky. 

	Obvodný súd pre Prahu 2 v trestnej veci obvineného XXXXX rozhodol dňa 30.12.2011  uznesením sp. zn. 1T 134/2011-18 tak, že podľa § 314c ods. 1 písm. a/ Trestného poriadku Českej republiky za použitia § 188 ods. 1 písm. f/ Trestného poriadku Českej republiky a  § 307 ods. 1 Trestného poriadku Českej republiky trestné stíhanie obvineného pre stíhaný skutok podmienečne zastavil a ustanovil mu skúšobnú dobu v trvaní 15 mesiacov. Po uplynutí skúšobnej doby Obvodný súd pre Prahu 2 uznesením spisovej značky 1T 134/2011  dňa 15.05.2013  rozhodol, že obvinený XXXXX sa v skúšobnej dobe osvedčil. Uznesenie nadobudlo právoplatnosť dňa 18.06.2013. Toto rozhodnutie o osvedčení bolo prostredníctvom justičných orgánov Českej republiky doručené tunajšej prokuratúre pre potreby ďalšieho konania. 

	Na základe uvedeného prokurátorka Okresnej prokuratúry Malacky rozhodla podľa § 228 ods. 5 Trestného poriadku o pokračovaní v trestnom stíhaní obvineného XXXXX, ktoré nadobudlo právoplatnosť dňa 16.12.2013.

	Podľa § 215 ods. 1 písm. d) Trestného poriadku prokurátor zastaví trestné konanie, ak je trestné stíhanie neprípustné podľa § 9.

	Podľa § 9 ods. 1 písm. g) Trestného poriadku trestné stíhanie nemožno začať a ak už bolo začaté, nemožno v ¨ľom pokračovať a musí byť zastavené, ak tak ustanovuje medzinárodná zmluva.

	Podľa čl. 19 Zmluvy medzi Slovenskou republikou a Českou republikou o právnej pomoci poskytovanej justičnými orgánmi a úprav niektorých právnych vzťahov v občianskych a trestných veciach podpísanej dňa 29.10.1992 v Prahe, ak je začaté konanie v tej istej veci medzi tými istými účastníkmi pred justičnými orgánmi oboch zmluvných strán, justičný orgán, na ktorom sa konanie začalo neskôr, konanie zastaví. Obdobne to platí o právoplatne rozhodnutej veci.

	S poukazom na uvedené skutočnosti je ďalšie trestné stíhanie obvineného XXXXX na území Slovenskej republiky neprípustné, preto som rozhodla tak ako je uvedené vo výroku tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Viola Cehláriková
prokurátorka